GiliGold/VAD_KnessetCorpus huggingface dataset:
טלי דביר לבנת:
 תודה
אופיר כץ:
 אנחנו מסכמים בזה, כמו שהתחלנו, דן, שבהתחלה, באמצע ובסוף האחריות היא עלינו כנבחרי הציבור למצוא מנגנונים, רעיונות
אופיר כץ:
 תקנון זה תמיד אפשר, אבל אם זה לא יבוא מאיתנו, מכל חברי הכנסת, מכל 120 חברי הכנסת, אז שום שיטה, שום חוק ושום סנקציה לא יעזרו
אופיר כץ:
 נעים לראות דיונים בכנסת גם מהסוג הזה - -
דן אילוז:
אני חושב שיש משמעות מאוד גדולה לזה שארבעה מהאנשים שישבו פה יצאו מוועדת חוץ וביטחון כדי להגיע לפה ולהגיד שזה לא פחות חשוב
אופיר כץ:
 זה חשוב שהשיח שיש פה יצא החוצה כדי להראות שכן יש רצון וניסיון של נבחרי הציבור, גם אם לא של כולם, לשנות את הגישה מבחינת השיח, לשים מאחור את ה-6 באוקטובר ואחורה, להגיע למקום יותר טוב כפי שהעם שלנו מבקש מאיתנו, כפי שהמשפחות השכולות מבקשות מאיתנו בביקורים שלנו
אופיר כץ:
 אחרי שנעשה את זה, גם אם זה לא יתחיל עם כל חברי הכנסת כי יש כאלה שלא מתאפקים וכאלה שלא מוכנים לוותר ורוצים להתבצר בעמדות שלהם, אני חושב שנקודת פתיחה להתחלה של תהליך כזה זה אירוע משמעותי
אופיר כץ:
 אני מציע שבהמשך נחשוב איך אנחנו מחלחלים את הרעיון הזה ליתר חברי הכנסת
אופיר כץ:
 אם יהיה צורך בכלים פרלמנטריים, נחשוב איך נכון לעשות את זה
אופיר כץ:
 אני לא יודע אם זה יהיה בשעת שאלות, אנחנו עוד נדבר על זה, אבל כן לחשוב על כלים שיסייעו לנו לקדם את הרעיון ואת השיח כי זו המחויבות שלנו לעם שלנו
אופיר כץ:
 אני חושב שרוב העם כן עשה את השינוי הזה
גלית דיסטל אטבריאן:
אתה רואה עוד הפעם את הקצוות מתחילים למשוך
גלית דיסטל אטבריאן:
 התקשורת לא עשתה את השינוי הזה, כשלתקשורת יש הרבה יותר כוח מלחברי הכנסת
אופיר כץ:
מי שמקבל את הביטוי הגדול יותר, לצערי, זה שני הקצוות שהם יותר מתבצרים
אופיר כץ:
 אותם רואים יותר, אותם שומעים יותר
אופיר כץ:
 למרות שאני חושב שכל אחד מאיתנו שמסתובב בשטח כן מרגיש את השינוי הזה, אנחנו פה עוד לא עשינו את העבודה, אנחנו עוד לא הפנמנו, אנחנו ממשיכים בהתכתשויות
אופיר כץ:
 הרוב המוחלט של העם רוצה את זה, לכן אנחנו צריכים להעניק לו את זה
אופיר כץ:
 צריך משני הצדדים להפסיק להתייחס ולקחת יותר מידי ברצינות את אותם קצוות שכל הזמן מושכים אותנו למטה
אופיר כץ:
 לא שהם רבים, הם פשוט רועשים יותר
אופיר כץ:
 דן, תודה רבה לך וליתר המציעים על הדיון
שמעון סולומון:
מה שאנחנו לוקחים מכאן, ואמר את זה הנציג מקהלת, זה את סיפור הפשרה שהוא מאוד מאוד משמעותי
שמעון סולומון:
 הדבר השני זה הסור מרע ועשה טוב
שמעון סולומון:
 צריך לראות איך אנחנו מייצרים מנגנונים שמתגמלים אדם שעושה טוב ומתגמלים אדם שלא עושה טוב
ראדי נג'ם:
 היה שווה לי להיכנס לכאן באקראי ולשמוע את הכל
ראדי נג'ם:
 התברכנו לחיות בארץ הזאת ביחד, בצורה מסודרת
ראדי נג'ם:
 ערבות הדדית, דרך ארץ - זו הדרך היחידה שניתן להביא ללכידות של כולם
ראדי נג'ם:
 אני מברך על עצם הדיון הזה
ראדי נג'ם:
 באמת שמעתי, הפנמתי, הקשבתי
ראדי נג'ם:
 תבורך, חבר הכנסת דן
ראדי נג'ם:
 אני מוכן להיות בכל דבר כזה שמאחד ולא מפלג
יאסר ג'דבאן:
אני מסתובב בכנסת הרבה ימים ובהרבה ועדות
יאסר ג'דבאן:
 שאפו גדול על מה שהיה בישיבה הזאת
יאסר ג'דבאן:
 אופיר, כאן דיברתם על אחדות
יאסר ג'דבאן:
 כשאני שומע אחדות, זה אומר אחדות העם ואזרחי ישראל
יאסר ג'דבאן:
 מה שאתה עושה, אופיר, למען האחדות הזאת, במיוחד למען שילוב העדה שלנו בחברה הישראלית, זה לא ברור מאליו
יאסר ג'דבאן:
 ראיתי אותך בהרבה ועדות שאתה נלחם למען העדה ואנשי העדה
יאסר ג'דבאן:
 אם מדברים על מנהיגות, על רוגע, על קור רוח, על ניהול הוועדות ללא צעקות, עם כבוד הדדי בין אחד לשני, צריך להגיע לאופיר כץ
יאסר ג'דבאן:
 הוא כל כך צעיר בכנסת, אבל הוא עושה מעל ומעבר
גלית דיסטל אטבריאן:
ובשקט, בלי יחסי ציבור, בלי פופוליזם
עבדאללה ח'יראלדין:
אני מזדהה עם כל מילה שנאמרה כאן
עבדאללה ח'יראלדין:
 אני פונה לכל עם ישראל לשמור על אחדות
עבדאללה ח'יראלדין:
 אנחנו לא רוצים פילוג גם אחרי הפסקת האש, אנחנו רוצים לחזור למדינה מסודרת, מתוקנת, חזקה לכולנו
עבדאללה ח'יראלדין:
 אנחנו מודאגים מאוד מהעתיד ורוצים להיות בטוחים שהעתיד בטוח לכולם
אופיר כץ:
 תודה למוזמנים, ושנהיה מאוחדים
אופיר כץ:
בוקר טוב, אני מתכבד לפתוח את ישיבת ועדת הכנסת, היום יום שני, י"ב בשבט התשפ"ד, 22 בינואר 2024
אופיר כץ:
 לפני שנפתח בסדר-היום, מבקשת לדבר צורית פניגשטיין, אם שכולה מפורום הגבורה
צורית פניגשטיין:
שלום, אני אימא של מעזו פניגשטיין שנפל לפני כחודש ברצועת עזה
צורית פניגשטיין:
 אני גם נאלצתי לחתום לבן אחר שלי, אתמול, להישאר לוחם, הוא מסיים קורס קצינים
צורית פניגשטיין:
 עם כל הכאב, אנחנו מבקשים מכם מאוד שתִּפְרְטוּ, כמובן למעשים, את החזון הציוני הגדול של מדינת ישראל
צורית פניגשטיין:
 אנחנו מבקשים לחיות פה ולחיות פה פירושו להילחם עד שנשיג לנו את השקט הזה
צורית פניגשטיין:
 אנחנו מבינים שיש הרבה מאוד קולות שנשמעים, מבית ומחוץ, שקצת מרפים את הכוח הזה להילחם עד הסוף, כמובן שיש לזה מחירים ואנחנו מבינים שהמערכה היא מורכבת
צורית פניגשטיין:
      אנחנו מבקשים מדם ליבנו, בבקשה תביאו שקט למדינת ישראל, תחזירו את החטופים הביתה, תלחמו עד הסוף
צורית פניגשטיין:
 אנחנו מרגישים עכשיו רפיון וזה אפילו קצת מבהיל
צורית פניגשטיין:
 בג'באליה, איפה שנהרג הבן שלי מעוז, השוק כבר חזר לפעול והחיים חוזרים לאט-לאט למסלולם וזה כל כך מפחיד
צורית פניגשטיין:
 הוא נפל על קדושת העם והארץ, הוא נפל בשביל שאנחנו נוכל לשבת כאן ולדבר ואתם תוכלו עכשיו לקבל את ההחלטות שלכם ברוגע
צורית פניגשטיין:
 אני חושבת שעל כתפיכם מוטלת האחריות לנצח ולהביא להכרעה
אופיר כץ:
 דני שטיינברג, גם מפורום גבורה
דני שטיינברג:
תודה רבה
דני שטיינברג:
 קודם כול, פורום הגבורה הוא פורום א-פוליטי, חברים בו משפחות שכולות מהמלחמה האחרונה מכל גווני החברה הישראלית, דרוזים, דתיים, חילוניים וכו'
דני שטיינברג:
 מטרתנו היא בעצם לחזק את ידי המחזיקים בהגה, את הממשלה, את הקבינט המלחמתי, להמשיך במלחמתם, לא להוריד את הרגל מהדוושה
דני שטיינברג:
      אלוף משנה יהונתן, השם ייקום דמו, מח"ט הנח"ל שנפל בשבת בבוקר, השאיר אישה ושישה ילדים, גר בשומריה שבדרום חבל לכיש
דני שטיינברג:
 על הבוקר יצא לדרכו לכיוון גדס"ר הנח"ל, גדוד הסיור של הנח"ל, שהיה בכרם רעים
דני שטיינברג:
 בדרך הוא נתקל במחבלים, מארב של מחבלים
דני שטיינברג:
 הוא נסע לבד, פרק מהרכב והחל בקרב בודד, יחיד מול 12 מחבלים
דני שטיינברג:
 אין לנו ספק שהוא ידע שהוא לא יצא מזה אבל הוא ראה בזה שליחות
דני שטיינברג:
 בכל הקריירה הצבאית שלו הוא ראה שליחות, זה מה שגורם לנו להמשיך פה עכשיו את השליחות
דני שטיינברג:
      כך הוא אמר לטירונים בכותל בעת ההשבעה, ואני מצטט: "הצהרת השבועה אותה נשאתם היום הינה נקודת ציון משמעותית בתוך מסע שלם, המסע כולל בתוכו את ההבנה כי לא האני הפרטי הוא זה שעומד במרכז אלא חיי הכלל, העם והמדינה, עד כדי מוכנות למסור את הנפש למענם"
דני שטיינברג:
 וכך הוא גם חינך את הילדים שלו, את המשפחה
דני שטיינברג:
 הבן שלו שאל אותו: מה אומרים לחייל שמפחד לצאת למלחמה? אבא, איך אתה מסביר לו את זה? אז הוא אמר לו, וזה גם בכתובים וגם בהקלטה שלו, בקולו, הוא אמר בין השאר: "החייל צריך לשכוח את כל הדברים האישיים שלו, את כל הדברים שהוא אוהב, שהוא רוצה בשביל עצמו, ולחשוב רק על הכלל, רק על עם ישראל כולו
דני שטיינברג:
 וככה לחזק אותו
דני שטיינברג:
 לחזק אותו, להסביר לו שהשם נלחם איתו ביחד, איתנו ביחד, עד שיפסיק לפחד"
דני שטיינברג:
      כלומר, המסר של יוני לאורך כל הקריירה שלו, לפקודים שלו וכו', ולעצמו, כמובן, זה לחשוב על הכלל
דני שטיינברג:
 הוא ראה בזה שליחות וכל המשפחה ראתה בקריירה הזו שליחות
דני שטיינברג:
 זה לא קל, למי שיודע מה זה להיות איש צבא, משפחה קרבית בצבא
דני שטיינברג:
 ולכן, אנחנו חושבים על הכלל, כלל העם, כלל המדינה
דני שטיינברג:
 אנחנו עומדים כרגע – לא נחדש לאף אחד – ברגעי משבר היסטוריים שזה לכאן או לכאן, או לדמורליזציה כללית כפי שנשמעת בתקשורת בכל בוקר, דמורליזציה ולמעשה חיזוק סנוואר ושותפיו על ידי זה; או שאנחנו תופסים את השור בקרניו, מחזקים את הקבינט, מחזקים את הצבא
דני שטיינברג:
      הצבא, עד כמה שאנחנו יודעים, החבר'ה שם בצבא – רק תשאלו את המילואימניקים פה ממול – רוצים לחזור ולגמור את המשימה
דני שטיינברג:
 והמשימה היא כפי שהממשלה קבעה, הקבינט קבע, למוטט את החמאס, להחזיר את החטופים, בוודאי, להחזיר את החטופים, וגם לשלוט שם
דני שטיינברג:
 לא ייתכן שהעזתים חוזרים צפונה, הם כולם חמאסניקים, את זה ראינו, לא צריכים הוכחות נוספות
דני שטיינברג:
 לא ייתכן שמשאיות עם ציוד הומניטרי נכנסות לעזה ללא מעורבים
דני שטיינברג:
 מה זאת אומרת "לא מעורבים"? כולנו רואים את התמונות, שהמחבלים של החמאס נמצאים על המשאיות, עם נשקים
דני שטיינברג:
 מצלמים את זה, רואים את זה, כל העולם רואה את זה
דני שטיינברג:
 זה ציוד הומניטרי ללא מעורבים? למה לא מורידים אותם? איך אפשר להגיד לנו שהכול בשליטה? זה בכלל לא בשליטה
דני שטיינברג:
      עוד פעם, זה מה שרואים במדיה, אני לא יודע אם לקחו פוטושופ ושמו שם את המחבלים
דני שטיינברג:
 אני לא יודע, אבל זה מה שאנחנו, העם, מקבל
דני שטיינברג:
 אתה פותח את החדשות, אתה פותח כל דיון, יושבים שם אלופים לשעבר וכל מיני פרשנים למיניהם, כשכל מה שהם אמרו קודם כבר הוכח כלא נכון, והם עדיין מעיזים לדבר ולתת את כל התובנות שלהם שהן תובנות שמביאות אותנו עוד פעם ל-7 באוקטובר, חס וחלילה
דני שטיינברג:
 בקיצור, הקריאה שלנו כפורום הגבורה היא לחזק את הצבא, היא לחזק אתכם חברי הכנסת לעמוד כחוט שידרה מול כל הקולות הנגדיים ולגמור את המלאכה אחת ולתמיד
דני שטיינברג:
 תודה רבה
אופיר כץ:
 אנחנו כמובן משתתפים בצערכם ובצער כל המשפחות השכולות
אופיר כץ:
 הייתי בהרבה – לצערנו, יש הרבה – ניחומי אבלים של הבנים שלנו שנפלו בקרב
אופיר כץ:
 מה שאני שומע מכם זה בעצם, מה ששמעתי מכל משפחה שכולה כשיצאתי משם, באמת להמשיך עד הסוף
אופיר כץ:
 אני חושב שכל סיום אחר, חלילה, שהוא לא הכרעה, רק ייקח אותנו לאיזשהו פסק זמן קצר מהטרור
אופיר כץ:
 ולכן חייבים להמשיך עד הסוף וכמובן, כמובן, לשחרר את כל החטופים
אריאל קלנר:
יישר כוח גדול, יש פה עוצמה אדירה
ארז מלול:
יישר כוח, אתם השופר של כל המשפחות השכולות
ארז מלול:
 אני מסכים עם מה שהיושב-ראש אמר, אנחנו חשים את זה בכל משפחה ומשפחה, שומעים את זה שוב ושוב
ארז מלול:
 אתם שופר ותמשיכו ככה, למען בניכם ולמען כלל ישראל
עמית הלוי:
אני רוצה לחדד עוד משהו, הגברת פניגשטיין ואדון שטיינברג, יש שני סוגי גבורה ואתם מייצגים את שניהם, את שני הסוגים
עמית הלוי:
 הדברים שלכם חשובים מאוד, הם ברורים מאוד וחשוב מאוד שיישמעו כאן, חשוב מאוד
עמית הלוי:
 אני אומר את זה כמי שמשתתף בישיבות ועדת החוץ והביטחון ומה שאתה אומר כאן זה לא פוטושופ ולא כלום, זאת המציאות בשטח
עמית הלוי:
 יש שני סוגי גבורה, גבורה אחת היא הגבורה שתיארתם, הבן שלך ומעוז וכל מי שעומד מול הרשעים הארורים הללו וגובר עליהם ומייצג את הטוב שגובר על הרע, אבל גבורה לא פחות חשובה היא הגבורה להתגבר על הכוחות הפנימיים ועל הנטיות הפנימיות שלנו לחולשה, להפסקה, להסכמה לאיזו מן התדרדרות חזרה למרחב שבו בעצם אנחנו לא שולטים
עמית הלוי:
 גבורה זה כשאדם יכול לשלוט גם בחולשותיו וגם באויביו, ושני הדברים האלו נדרשים מאוד היום
עמית הלוי:
      אנחנו בתהליך הפוך, לצערי הרב, התוכנית המבצעית של צה"ל מהיום הראשון למעשה, במחילה, לא מייצגת את היעד של לשלוט
עמית הלוי:
 אנחנו לא שולטים בפילדלפי; אנחנו לא שולטים באוכלוסייה, כמו שאמרת, בצדק, אנחנו נותנים לחמאס לשלוט באוכלוסייה כשאנחנו נותנים לו את האוכל; אנחנו לא שולטים בשטח, לא ביתרנו את השטח למספיק חלקים
עמית הלוי:
 אנחנו לא שולטים, לא מכריזים על שליטה לעד
עמית הלוי:
 ולכן פורום הגבורה, הגבורה הנדרשת לנו היא הגבורה הזאת, להחליט שאנחנו שולטים, לא ליום, לא ליומיים, שולטים לעד
עמית הלוי:
      הדברים שלכם חשובים מאוד
עמית הלוי:
 אני מקווה מאוד שתתמידו פה, גם כי כולנו חיילים באותה מערכה ויש הרבה מאוד כוחות, מבחוץ, מבפנים, האנשים שעומדים בקואליציה היום, גם כדי לשנות את התוכנית המבצעית אבל גם מול כל הכוחות הגדולים שמעורבים פה
עמית הלוי:
 אני אומר לכם, זה מחסום דק, דק
עמית הלוי:
 אני אומר את זה, אני מכיר מאוד את הפרטים, זה מחסום דק, גם ראש הממשלה וגם האחרים זה מחסום דק
עמית הלוי:
 אם המחסום הזה ירד יהיה פה שטף שיוביל אותנו להמשך פלסטיניזציה של האזור ואנחנו יודעים מה זה אומר
עמית הלוי:
 ולכן העמידה שלכם איתנו בעניין הזה היא מאוד מאוד חשובה
עמית הלוי:
 אנחנו באמת מחזיקים את זה חזק באצבעות וצריך לומר את הדברים וצריך לומר את הדברים גם מול צה"ל וגם מול הציבור, זה חשוב מאוד
עמית הלוי:
 יישר כוח
ארז מלול:
יישר כוח
אופיר כץ:
תודה רבה, תודה לכם
אופיר כץ:
במעבר חד
אופיר כץ:
 אתחיל בבקשת הממשלה להקדמת הדיון בהצעת חוק לתיקון ולהארכת תוקפן של תקנות שעת חירום (חרבות ברזל) (הארכת מעצר לחשוד בעבירת ביטחון), התשפ"ד–2024, (מ/1706), בכל הקריאות
אופיר כץ:
 אבל אנחנו נעשה את זה רק לקריאה הראשונה
אופיר כץ:
 תנמק גבי פיסמן, בבקשה, גברתי
שמחה רוטמן:
למה? למה רק בראשונה? בסדר, נשמע אותה קודם
גבריאלה פיסמן:
תודה אדוני
גבריאלה פיסמן:
 אסביר את לוחות הזמנים, מדובר בחוק להארכת תקנות שעת חירום שמאפשר הארכות מעצר ממושכות, במקום 15 ימים בדין הפלילי, 45 ימים
גבריאלה פיסמן:
 הארכות מעצר לפרקי זמן של 45 ימים ביחס לעצורי 7 באוקטובר ועצורי תמרון
גבריאלה פיסמן:
 כרגע הממשלה נזקקת לזמן הזה כדי לגבש במהלך התקופה הזו הצעת חוק ייעודית, ממשלתית, עם סדרי דין מיוחדים שבעצם יאפשרו התמודדות פלילית גם עם עצורי 7 באוקטובר וגם עם חלק מעצורי התמרון, בהתאם לתפיסה שתתגבש
אופיר כץ:
כרגע זה לא קיים?
גבריאלה פיסמן:
כרגע זה קיים בתקנות שעת חירום
שמחה רוטמן:
מתי הן פוקעות?
גבריאלה פיסמן:
תקנות שעת החירום פוקעות ב-7 בפברואר אבל למעשה, פרק הזמן ביחס לאותם עצורים מסתיים קודם, ב-5 בפברואר, מכיוון שאנחנו מדברים על פרקי זמן מצטברים של 45 ימים ועוד 45 ימים
גבריאלה פיסמן:
 90 הימים בעצם מסתיימים ב-5 בפברואר - -
אופיר כץ:
יש כמעט שבועיים
גבריאלה פיסמן:
- - ואנחנו חייבים רציפות בהקשר הזה כי אם לא נחיל רציפות המשמעות היא שהאנשים האלה עלולים להשתחרר, לכן אנחנו חייבים
אופיר כץ:
 נאשר בקריאה ראשונה, הוועדה תעבוד ואם היא לא תספיק אז נתכנס שוב
משה מרון:
זה מוגבל דווקא לאנשים האלה, לחיות האלה
אופיר כץ:
כן? גבי
משה מרון:
במפורש
גבריאלה פיסמן:
 היא נועדה ייעודית ל"חרבות ברזל", רק ביחס לעצורי 7 באוקטובר ועצורי תמרון
שמחה רוטמן:
אגיד מבחינת הלו"ז
אופיר כץ:
שמחה, זה מגיע אליך?
שמחה רוטמן:
זה אמור להגיע אליי, נכון? לוועדת החוקה
שמחה רוטמן:
 אתמול גם עשינו ישיבה חסויה בנוגע להערכות הממשלתית לטיפול בכל הסוגיה הזאת, עבודת המטה הממשלתית וכדומה
שמחה רוטמן:
 ישיבה חסויה, מן הסתם את מה שנאמר שם נשמור שם
שמחה רוטמן:
 בכל מקרה, ההצעה הזאת אמורה להגיע לוועדת החוקה
שמחה רוטמן:
 להערכתי, היא לא אמורה לדרוש יותר מדי זמן דיון
שמחה רוטמן:
 אני מעריך שככל שתאושר, ותאושר היום במליאה, אעשה את כל המאמצים לקבוע אותה אצלי בוועדה כבר מחר וממילא אם היא תהיה מוכנה לרביעי אפשר יהיה להצביע עליה בשני בלי פטור
אופיר כץ:
אפשר לסיים את זה בשבוע
אופיר כץ:
 בכל מקרה, גם אם לא, אנחנו פה ואפשר תמיד להתכנס שוב
גבריאלה פיסמן:
אני מזכירה שהבקשה הייתה לפטור כולל
אופיר כץ:
כן, אבל יושב-ראש הוועדה אומר שהוא יסיים את זה בשבוע
גבריאלה פיסמן:
מאה אחוז
אופיר כץ:
אם כך, מי בעד מתן הפטור לקריאה הראשונה?
אופיר כץ:
נושא שני, ישיבות מליאת הכנסת בימי שלישי
אופיר כץ:
 אני מוריד את זה מסדר-היום ונחזור לימי שלישי
אופיר כץ:
 מחר, כמובן שזה עוד חדש, יהיו רק נאומים בני דקה
אופיר כץ:
 שבוע לאחר מכן יום השואה ואני מאמין שכבר יהיה יום מיוחד
אופיר כץ:
 ונחזור גם לשגרה של ימי שלישי
אופיר כץ:
3א
אופיר כץ:
 קביעת ועדה לדיון בהצעת חוק התגמולים לנפגעי פעולות איבה (תיקון – תביעה נגד מפגע), התשפ"ג–2022, (פ/585/25), של חבר כנסת שמחה רוטמן
שמחה רוטמן:
זה בוועדת העבודה והרווחה, למרות שלמעשה מלכתחילה היה היגיון מסוים שזה כן ילך לוועדת החוקה בגלל שזה לא עוסק בעניין סוציאלי אלא בדיני תביעות
שמחה רוטמן:
 אבל בגלל שיש שתי הצעות חוק שבזמנו כבר דנו בהן בוועדת העבודה והרווחה – בגלל המיקום החוקי, למרות שההסדר הוא מטבעו יותר הסדר של דיני תביעות נזיקין שכן אמור להיות אצלנו – מאחר וזה כבר מתנהל, כדי שזה יצורף לזה אני מבקש שזה יעבור לוועדת העבודה והרווחה
אופיר כץ:
אם כך, ההמלצה של הלשכה המשפטית היא לוועדת העבודה והרווחה ועל זה אנחנו נצביע
אופיר כץ:
סעיף ב', הצעת חוק חופשה שנתית (תיקון – אי-קיזוז ימי חופשה למתנדב במסגרת כוחות הביטחון וההצלה בשעת חירום), התשפ"ד–2023, (פ/4111/25), של חבר הכנסת אליהו ברוכי וקבוצת חברי כנסת
אופיר כץ:
 ההמלצה של הלשכה המשפטית, לוועדת העבודה והרווחה
ארז מלול:
אני זוכר שפוגל, אבל אם הוא לא פה אז אני לא מייצג, הוא לא ביקש שייצגו אותו
ארז מלול:
 כשהחוק עלה במליאה, כשהייתי סגן, פוגל ביקש שזה יהיה אצלו בגלל החוק שלו, של מד"א, לוחמי האש, אני לא זוכר
ארבל אסטרחן:
לא, לא, אבל חוק חופשה שנתית ממש צריך ללכת
משה מרון:
כן, אבל סליחה, הוא צודק אבל הוא מסתכל רק על הזנב, הזנב כבר מנענע את הפרה
משה מרון:
 עקרונית זה אמור לעבור לוועדת העבודה והרווחה כי הנושא זה נושא של עבודה ורווחה
אופיר כץ:
אבל אין פה מישהו אחר שמבקש, אתם מתווכחים כשאתם מסכימים על אותו דבר
ארז מלול:
אמרתי, אני לא מייצג, אמרתי למה זה הגיע לפה
ארז מלול:
 ארבל מעל כולנו פה
אופיר כץ:
אם כך, מי בעד להעביר לוועדת העבודה והרווחה?
אופיר כץ:
 היום יום שני, כ"ז בטבת התשפ"ד – 8 בינואר 2024
אופיר כץ:
 הנושא הראשון על סדר היום: הקמת ועדה משותפת לוועדת החוקה, חוק ומשפט ולוועדת החוץ והביטחון לעניין כללים בדבר גישה למידע הפלילי ומסירת מידע מהמרשם לפי סעיפים 10(ב)(3) ו-11(ה) לחוק המידע הפלילי ותקנת השבים, התשע"ט-2019
אופיר כץ:
 ארבל תציג, ולאחר מכן נקריא את הרכב הוועדה
ארבל אסטרחן:
חוק המידע הפלילי ותקנת השבים, התשע"ט-2019, קובע הוראות שונות שקשורות לפיקוח הפרלמנטרי
ארבל אסטרחן:
 רוב הפיקוח הפרלמנטרי על החוק הזה נמצא בוועדת החוקה, שזו גם הוועדה שדנה בחוק, אבל קיימים כללים שניתן לקבוע שיועברו לוועדה משותפת של חוקה וחוץ וביטחון
ארבל אסטרחן:
 סעיף 10 לחוק קובע רשימה של גופים שתהיה להם גישה ישירה למרשם הפלילי ולמרשם המשטרתי לצורך מילוי תפקידם, ויפעלו לפי כללים שמחייבים אישור ועדה
ארבל אסטרחן:
 יש שם גופים שמחייבים אישור של ועדת חוקה, כאשר גופים עם גוון ביטחוני מחייבים אישור של ועדה משותפת של חוקה וחוץ וביטחון, שזה שב"כ, משטרה צבאית, אמ"ן, המוסד, הממונה על הביטחון במערכת הביטחון, היחידה לחקירות פליליות בצה"ל
ארבל אסטרחן:
 סעיף 11 מדבר על מסירת מידע מהמרשם הפלילי לגופים ובעלי תפקידים שמנויים בחוק, וגם שם כתוב שמסירת מידע מהשב"כ, מהמשטרה הצבאית או מאמ"ן תהיה לפי הכללים שיקבע שר המשפטים, באישור הוועדה המשותפת
ארבל אסטרחן:
 ועדת הכנסת נדרשת להקים את הוועדה המשותפת
ארבל אסטרחן:
 יש כרגע פנייה אחת מהמוסד, שזו פנייה ראשונה לפי החוק לקבוע כללים
ארבל אסטרחן:
 ברגע שתוקם הוועדה, הפנייה תועבר אליה
אופיר כץ:
הם לא אמורים לשלוח את הכללים לפני?
ארבל אסטרחן:
 הכללים יועברו לוועדה המשותפת
ארבל אסטרחן:
 ועדת הכנסת לא דנה בכללים
אופיר כץ:
הוועדה תהיה בת שמונה חברים, כאשר יהיו ארבעה חברים מכל ועדה
אופיר כץ:
 מטעם ועדת החוקה, חוק ומשפט: שמחה רוטמן היו"ר, חנוך מילביצקי, יוליה מלינובסקי, גלעד קריב; מטעם ועדת חוץ וביטחון: רם בן ברק, זאב אלקין, ינון אזולאי ולימור סון הר-מלך
אופיר כץ:
 כמו כן, חבר הכנסת שלום דנינו יכהן כממלא מקום קבוע של חבר הכנסת ינון אזולאי מטעם ועדת החוץ והביטחון
מירב בן ארי:
מחוץ וביטחון שמת שלושה קואליציה ואחד אופוזיציה, כי אלקין לא נחשב אופוזיציה
מירב בן ארי:
 זה לא אמור להיות מאוזן? בחוקה יש שניים - -
אופיר כץ:
חמש-שלוש
שמחה רוטמן:
זה לא עניין של חוקה - -
אופיר כץ:
סך הכל עשיתי חמש-שלוש
מירב בן ארי:
וזו ועדה חסויה?
שמחה רוטמן:
כן, לדעתי
ארבל אסטרחן:
יושב ראש הוועדה יחליט בכל דיון אם הדיון הוא חסוי או לא
מירב בן ארי:
גם את זה צריך להגיד
אופיר כץ:
אם יש דיון חסוי, הוא אומר שהדיון יהיה חסוי
מירב בן ארי:
אני חשבתי שבגלל גופי הביטחון שמעורבים - -
שמחה רוטמן:
רוב הדיונים, מן הסתם, יהיו חשאיים
גבי פיסמן:
הכללים הספציפיים של המוסד הם כללים חסויים
שמחה רוטמן:
אני לא חושב שהכללים של המשטרה הצבאית חסויים באותה רמה
שמחה רוטמן:
 זה בשיקול דעת, זה לא בחובה
אופיר כץ:
מי בעד ההרכב?
אופיר כץ:
בקשת הממשלה להקדמת הדיון בהצעות החוק הבאות, בכל הקריאות: א
אופיר כץ:
 הצעת חוק ההתיישנות (תיקון מס' 9 – הוראת שעה – חרבות ברזל), התשפ"ד-2024 (מ/1700)
אופיר כץ:
 תנמק נציגת משרד המשפטים, תמר קלהורה
תמר קלהורה:
הצעת החוק מבקשת למנוע התיישנות של תביעות אזרחיות שהיו קיימות לפני ה-7 לאוקטובר ולהקים לתחייה, במקרה שכבר הייתה התיישנות, תביעות אזרחיות שהתיישנו בין ה-7 לאוקטובר לבין המועד שבו יחוקק התיקון שאנחנו מציעים עבור אוכלוסיות מסוימות, כשזה כולל בעיקר את הנפגעים באירועי האיבה והמלחמה ועבור כלל הציבור - בשיקול דעת בית המשפט
תמר קלהורה:
 יש חשיבות מאוד גדולה שנחוקק את החוק הזה מהר ככל האפשר, כדי למנוע את ההשפעה של חלוף הזמן על התביעות האלו
אופיר כץ:
מי בעד מתן הפטור בכל הקריאות
אופיר כץ:
 הצעת חוק לתיקון והארכת תוקפן של תקנות שעת חירום (חרבות ברזל) (פגישה עם עורך דין של עצור בעבירות ביטחון), התשפ"ד-2024 (מ/1701)
אופיר כץ:
 תנמק נציבת משרד המשפטים, גבריאלה פיסמן
גבי פיסמן:
מדובר בחוק להארכת תוקפן של תקנות שעת חירום
גבי פיסמן:
 הממשלה התקינה תקנות שעת חירום בעניין מניעת פגישה עם עורך דין ביחס למחבלים שהיו מעורבים באירועים של ה-7 באוקטובר וביחס לעצורי התמרון שנעצרו במהלך התמרון הקרקעי
גבי פיסמן:
 התקנות האלו פוקעות ב-24 לחודש
מירב בן ארי:
אבל את החוק הזה העברנו פה לפני - -
גבי פיסמן:
מדובר רק בתקופת מניעת המפגש עם עורך דין
מירב בן ארי:
אתה לא זוכר שדיברנו על זה, על הנוחבות?
גבי פיסמן:
היה את חוק הלב"חים
גבי פיסמן:
 חוק הלב"חים מתייחס למי שעצורים במסלול המנהלי, והחוק שלנו מתייחס למי שעצורים במסלול הפלילי, למי שנחקרו על ידי גורמי הביטחון
גבי פיסמן:
 על מנת לאפשר את הארכת מניעת המפגש שלהם לפרק זמן נוסף, נדרש להאריך את התקנות שפוקעות ב-24 לחודש, כשהדרך היחידה להאריך את התקנות האלו היא בחוק של הכנסת
מירב בן ארי:
זה ועדת חוקה, כן?
שמחה רוטמן:
ובמליאה
אופיר כץ:
 הצעת חוק לתיקון פקודת התעבורה (הוראת שעה – חרבות ברזל), התשפ"ד-2024 (מ/1702)
אופיר כץ:
 ינמק נציג משרד התחבורה, עו"ד דוד טמיר
דוד מור:
הוראת השעה שאנחנו מבקשים לאשר בהליך מזורז נועדה להקנות לשרת התחבורה סמכות להאריך רישיונות רכב עד 180 יום
דוד מור:
 נכון להיום הסמכות מוגבלת עד 90 יום
דוד מור:
 בגלל הצורך שנוצר בעקבות חוק דחיית מועדים שאיפשר הארכת מועד לתשלום אגרת רישיון הרכב אבל לא סמכות מקבילה מבחינת הארכת תוקף של רישיונות הרכב, אנחנו צריכים תוספת לסמכות השרה מעבר ל-90 הימים שקבועים כרגע בפקודת התעבורה
דוד מור:
 הוראת השעה הייתה אמורה להיכנס לתוקף ב-6 לינואר, במוצאי שבת, מכאן הצורך בדחיפות
ארז מלול:
זה בטיחותי להאריך שהטסט לא יהיה בזמן, אם מבחינת בלמים וכל הדברים האלה? בדקתם את זה?
דוד מור:
נושא הבטיחות הוא בפירוש הסיבה שבגללה הסמכות מוגבלת אך ורק לאוכלוסיות הזכאיות, קרי: משרתי מילואים, מפונים וכו'
ארז מלול:
לא הבנתי את התשובה
דוד מור:
הארכה היא לא גורפת
דוד מור:
 השרה לא יכולה להאריך לכל אדם את הרישיון מעבר ל-90 יום
ארז מלול:
לאנשי מילואים אין בעיה בברקסים?
דוד מור:
אנחנו מתייחסים לזה גם בדברי ההסבר
דוד מור:
 האלטרנטיבה היא לייצר הטעיה של הציבור הרחב בכך שהוא חושב שיש לו הארכת תוקף רישיון, כשבפועל כל עוד הוא לא עושה טסט אין לו רישיון בתוקף
דוד מור:
 זה מה שבאה למנוע הוראת השעה
דוד מור:
 אנחנו חושבים שהאיזון שנעשה הוא איזון מוצדק בנסיבות העניין
אופיר כץ:
גם בלי השינוי הזה הוא עדיין לא עושה את הטסט, כי הוא יכול לשלם את זה במועד מאוחר יותר, נכון?
דוד מור:
אמת
דוד מור:
 נוצרה אי התאמה בין מועד התשלום לבין התנאים והדרישות לחידוש הרישיון, לכן אנחנו באים לתקן אותה בסמכות שאנחנו מבקשים
אופיר כץ:
 קביעת ועדה לדיון בהצעה לסדר היום בנושא "טיפול חירום בדיירי הדיור הציבורי בימי המלחמה" של חברי הכנסת מיכאל ביטון, נעמה לזימי, יסמין פרידמן, ארז מלול ויצחק קרויזר
אופיר כץ:
 נשמעו הצעות להעביר לוועדת הפנים והגנת הסביבה מהוועדה המיוחדת לחיזוק ופיתוח הנגב והגליל
מיכאל ביטון:
הנושא חשוב
מיכאל ביטון:
 אנחנו רוצים הגעה של משרד השיכון לכל הוועדות, גם לנגב גליל שחלק מהנושא עלה שם
מיכאל ביטון:
 אם יטפל בזה יעקב אשר כראוי, זה יהיה דיון מצוין
מיכאל ביטון:
 ועדת הפנים זה הבית הטבעי של הנושא הזה, לכן נעשה את זה בפנים
עמית הלוי:
	דיור ציבורי באזורי מלחמה?
מיכאל ביטון:
תקופת המלחמה - זה הדיון הספציפי
מיכאל ביטון:
 יש שם כל מיני בעיות של מיגון
מיכאל ביטון:
 נתנו להם החזר על שכר דירה שנגבה על בתים ריקים, אבל הרבה מהם לא לקחו את זה כי ביקשו מהם למלא טפסים
אופיר כץ:
הצעה חשובה בהחלט, אנחנו נעביר את זה לוועדת הפנים
אופיר כץ:
 את הבעיות האחרות שיש ננסה לפתור ביחד
אופיר כץ:
 מי בעד להעביר את ההצעה לוועדת הפנים?
אופיר כץ:
 הישיבה נעולה, תודה לכולם
אופיר כץ:
 היום יום שני, ה' בשבט התשפ"ד  - 15 בינואר 2024
אופיר כץ:
 הנושא הראשון על סדר היום: בקשת יושב ראש ועדת הבריאות להקדמת הדיון בהצעת חוק זכויות החולה (תיקון מס' 16) (מקבל החלטות זמני לטיפול רפואי), התשפ"ד-2023 (מ/1689), לפני הקריאה השנייה והשלישית
אופיר כץ:
 בקשה, חבר הכנסת מישרקי
יונתן מישרקי:
 הצעת החוק מדברת על כך שבן משפחה יוכל לקבל החלטות באופן זמני עבור מטופל שלא מסוגל לקבל החלטה מדעת וזקוק לטיפול רפואי דחוף שיינתן על ידי חוות דעת של רופא
יונתן מישרקי:
 הדחיפות בהצעת החוק הזאת באה בעקבות המלחמה, בעקבות כך שיש הרבה מאוד חיילים פצועים שאנחנו רוצים לחסוך למשפחה את הטרחה והטלטלה לפנות לבתי המשפט
יונתן מישרקי:
 כמובן שהידקנו את החוק הזה הדק היטב במהלך הדיונים בוועדה
יונתן מישרקי:
 אנחנו מבקשים את אישור הוועדה לטובת העניין הזה
אופיר כץ:
מישהו רוצה להתייחס? אם כך, מי בעד?
אופיר כץ:
בקשת יושב ראש ועדת הכלכלה להקדמת הדיון בהצעת חוק לתיקון פקודת היבוא והיצוא (מס' 5) (מתווה לשינוי שיטת היבוא), התשפ"ג-2023 (מ/1653), לפני הקריאה השנייה והשלישית
אופיר כץ:
 יציג יושב ראש ועדת הכלכלה חבר הכנסת דוד ביטן
אופיר כץ:
 בקשה, אדוני
דוד ביטן:
יש לנו חוק שעכשיו העברנו בנוגע למשרד התחבורה שהוא דחוף מאוד כי זה אישור רטרואקטיבי לתאריך
דוד ביטן:
 זה צריך לבוא אליכם
דוד ביטן:
 אני מקווה שזה יבוא היום
דוד ביטן:
 מדובר על חידוש רישיונות רכב לחיילים
ארז מלול:
הוא קיבל כבר
דוד ביטן:
נתתם מראש את זה?
אופיר כץ:
כן, היום זה עולה
אופיר כץ:
 הם ביקשו לכל הקריאות
דוד ביטן:
אין סיבה לתת דחוף את מה שמונח כעת, כי החוק נכנס לתוקף בעוד חצי שנה
דוד ביטן:
 אם יש זמן היום במליאה תעלו את זה
דוד ביטן:
 זה חוק ללא הסתייגויות
דוד ביטן:
 זו רפורמה חשובה שאם אתה דוחה את תחילת החוק זה דוחה אחר כך בעוד יומיים-שלושה
דוד ביטן:
 מדובר פה על רפורמה שצריך להעביר מהר, כי זה מסר לציבור הרחב, לציבור היבואנים שלא מעכבים
דוד ביטן:
 אני בעצמי העברתי את זה בוועדה לראש סדר היום, עשיתי ארבע ישיבות, גמרתי את זה מהר
דוד ביטן:
 אני מבקש, למרות שאין כל כך דחיפות בעניין לאור זה שהחוק נכנס לתוקף יותר מאוחר, כן לאשר את זה
דוד ביטן:
 זו סמכות ועדת הכנסת להעלות את זה
אופיר כץ:
אתה אומר שהמסר יעשה את האפקט
דוד ביטן:
המסר חשוב
אופיר כץ:
ישיבות מליאת הכנסת בימי שלישי בשבוע – הארכת תוקף החלטת הוועדה
אופיר כץ:
 אנחנו נצביע על מחר
אופיר כץ:
 לגבי שבוע הבא נראה
משה מרון:
פעם אחת?
משה מרון:
ועל שלישי הבא?
אופיר כץ:
אם יהיה צורך נתכנס
אופיר כץ:
בקשת הממשלה להקדמת הדיון בהצעת חוק לתיקון פקודת בתי הסוהר (מס' 64 – הוראת שעה –חרבות ברזל) (מצב חירום כליאתי) (תיקון), התשפ"ד-2024 (מ/1704), בכל הקריאות
אופיר כץ:
 יציג יועץ השר בבלי, בקשה
דוד לוי:
כפי שכולם יודעים, המצב בבתי הסוהר לא פשוט
דוד לוי:
 פקודת בתי הסוהר קובעת תקן כליאה של 14,500 אסירים